মাদাগাস্কার (২০০৫-এর চলচ্চিত্র)
মাদাগাস্কার (ইংরেজি: Madagascar) হল ২০০৫ সালের ড্রিমওয়ার্কস এ্যানিমেশন কর্তৃক নির্মিত একটি আমেরিকান কম্পিউটার এ্যানিমেটেড কমেডি চলচ্চিত্র যা ২৭শে মে,২০০৫ তারিখে থিয়েটারসমূহে মুক্তি পায়| ছবিতে নিউ ইয়র্কের সেন্ট্রাল পার্ক জু চিড়িয়াখানার চারটি পশুর গল্প বলা হয়েছে যারা সেখানে বেশ আনন্দের সাথে পরম নির্ভরতায় দিন কাটাচ্ছিল কিন্তু কিছু অনাকাঙ্খিত ঘটনার কারণে হঠাৎ করে তাদের আফ্রিকায় পাঠিয়ে দেওয়া হয় এবং পথিমধ্যে জাহাজডুবির কারণে তারা মাদাগাস্কার দ্বীপটিতে এসে পৌছে| ছবিটি সমালোচকদের কাছথেকে বহুমুখী প্রতিক্রিয়া পেলেও বক্স অফিসে ব্যাপক সাফল্য লাভ করে| ২০০৮ এবং ২০১২ সালে এর দুটি সিকুয়্যাল "মাদাগাস্কার ২: এস্কেপ টু আফ্রিকা" এবং "মাদাগাস্কার ৩:ইউরোপ'স মোস্ট ওয়ান্টেড" মুক্তি পায়|